<classify> OFISI ya Rais Tawala za Mikoa na Serikali za Mitaa Tamisemi imeweka mikakati ya kuhakikisha inapunguza vifo vya akina mama na watoto vitokanavyo na uzazi na sababu mbalimbali kutoka 556 hadi 292 kwa vizazi hai laki moja ifikapo mwaka 2020.Kwa mujibu wa utafiti uliofanyika mwaka 201516 ulionyesha kuwa idadi ya vifo vya akina mama iliongezeka kutoka 454 hadi 556 kwa vizazi hai laki 1.Mkurugenzi wa Huduma za Afya Ustawi wa Jamii na Lishe kutoka Tamisemi Dk Ntuli Kapologwe alieleza hayo juzi ofisini kwake jijini hapa wakati akizungumza na gazeti hili kuhusu mikakati iliyopo ya kupunguza vifo hivyo.Matokeo ya utafiti huo yalitushtua kila mmoja wetu lakini tulivyokaa na kufanya upembuzi yakinifu tukagundua kuwa moja ya sababu ya vifo hivyo ni umbali wa vituo vya kutolea huduma lakini pia uwepo wa vituo ambavyo vilikuwa havitoa huduma jumuishi zilizokuwa zikihitajika na akina mama,alisema dokta Kapologwe.Alisema dhamira yao hasa ni kutoona kifo chochote cha akina mama na watoto kinatokea kwa ajili ya uzazi au sababu nyingine lakini wana amini kuwa wanaelekea katika njia sahihi ya kutokomeza vifo hivyo.Ili dhamira hiyo ifanikiwe alisema wamekuwa wakifanya ukarabati wa vituo vya kutolea huduma za afya pamoja na ujenzi wa zahanati mpya na kutolea mfano mwaka 201718 wamejenga zahanati zipatazo 183,wamefanya ukarabati wa vituo vya afya vipatavyo 518 lengo likiwa ifikapo 2020 kuwe na vituo vya afya 888.Dk Kapologwe alisema pamoja na kuboresha miundombinu kwa maana ya majengo pia wamejenga vyumba vya upasuaji Theatre kwa ajili ya upasuaji wa dharura,wameboresha huduma za kimaabara,huduma za Udhibiti wa taka hatarishi incinerator na mashimo ya kutupia makondo ya nyuma placenta pits wakiamini itasaidia udhibiti wa taka hatarishi na kupunguza masuala yote yanayohusiana na maambukizo na hivyo kupunguza vifo vitokavyo na uzazi.Mbali na jitihada hizo alisema kwa sasa wanafanya uimarishaji wa mifumo ya rufaa ambapo kwa mwaka wa fedha 20182019 wanajenga hospitali za halmashauri 67 na tayari zimetengwa shilingi bilioni 100.5 kwa ajili ya ujenzi wa hospitali hizo 67 ambapo kila hospitali moja itagharimu shilingi bilioni 1.5 kwa awamu ya kwanza.Alitaja mikakati mingine kuwa mpaka hivi sasa Serikali imeweza kuajiri watumishi wa kada mbalimbali wapatao elfu 11,500 ambao watapelekwa katika vituo vya afya vilivyoboreshwa,vinavyotoa upasuaji wa dharura na zahanati mpya 183 ili huduma kusogezwa jirani na wananchi.Dokta Kapologwe alitoa wito kwa wananchi kujitokeza pale fedha za ukarabati zinapopelekwa ili waweze kuchangia nguvukazi,rasilimali fedha na michango mbalimbali  <topic>: KITAIFA 